রোহিতকে ‘মোটা’ বলে বিপাকে কংগ্রেস নেত্রী!

ওয়েব ডেস্ক: রোহিত শর্মাকে (Rohit Sharma) অসম্মান করে বিপাকে পড়লেন জাতীয় কংগ্রেসের (Congress) মুখপাত্র শমা মোহামেদ (Shama Mohamed))। মাইক্রো ব্লগিং সাইট এক্স-এ (সাবেক টুইটার) ভারত অধিনায়ককে ‘মোটা’ বলে ফেলেন শমা। তা নিয়ে তাঁকে তুমুল কটাক্ষ করে বিজেপি (BJP)। পদ্ম শিবিরের জাতীয় মুখপাত্র প্রদীপ ভাণ্ডারি বলেন, “কংগ্রেসের লজ্জা হওয়া উচিত। এবার ওরা ভারতের ক্রিকেট অধিনায়কের পিছনে পড়েছে। এবার কি ওরা আশা করছে যে রাহুল গান্ধী রাজনীতিতে ব্যর্থ হওয়ার পর ক্রিকেট খেলতে নামবে?”

বিতর্ক সৃষ্টি করা পোস্টটি ডিলিট করে দিয়েছেন কংগ্রেস নেত্রী। সেই পোস্টে তিনি লেখেন যে খেলোয়াড় হিসেবে রোহিত মোটা। তাঁর ওজন কমানো উচিত। রোহিতকে দেশের সবথেকে সাদামাটা অধিনায়ক বলেও আখ্যা দেন তিনি।

আরও পড়ুন: অস্ট্রেলিয়ার বিরুদ্ধেও তুরুপের তাস বরুণ! বলছেন রবি শাস্ত্রী

Dr. Shama Mohammed, National Spokesperson of the Indian National Congress, made certain remarks about a cricketing legend that do not reflect the party’s position.

She has been asked to delete the concerned social media posts from X and has been advised to exercise greater…

— Pawan Khera ?? (@Pawankhera) March 3, 2025

সোশ্যাল মিডিয়ায় রোহিতকে নিয়ে এক প্রশংসাসূচক পোস্টে শমা প্রশ্ন করেন, ভারত অধিনায়ক হিসেবে সৌরভ গঙ্গোপাধ্যায়, শচীন তেন্ডুলকর, এম এস ধোনি, রাহুল দ্রাবিড়, বিরাট কোহলি, কপিল দেব, রবি শাস্ত্রীদের মতো পূর্বসূরি ভারত অধিনায়কের তুলনায় রোহিতের মধ্যে বিশ্বমানের কোন গুণ আছে?

জাতীয় মুখপাত্রের মন্তব্যকে সমর্থন করেনি তাঁর দলই। দলের শীর্ষ নেতা পবন (Pawan Khera) খেরা এক পোস্টে জানিয়েছেন, জাতীয় মুখপাত্র শমা মোহামেদ একজন ক্রিকেটীয় কিংবদন্তিকে নিয়ে কিছু পোস্ট করেছেন যা দলের অবস্থান নয়। তাঁকে পোস্ট মুছে ফেলতে বলা হয়েছে এবং ভবিষ্যতে সাবধানী হতে বলা হয়েছে। ভারতের জাতীয় কংগ্রেস ক্রীড়া ব্যক্তিত্বদের অবদান সর্বোচ্চ সম্মানের চোখে দেখে এবং তাঁদের পরম্পরাকে খাটো করে দেখা অনুমোদন করে না।